Kavkaz (oʻquv markazi)
Kavkaz oʻquv markazi — 1995–1999-yillarda Serjen-Yurt (Chechenistonning Shalinskiy tumani) yaqinida faoliyat yuritgan diversiya va terrorchilik markazidir. Zelimxon Yandarbiyev shunday degan: „Birinchi urush soʻnggida Masxadov boshchiligidagi Bosh shtab orqali Xattobning oʻquv lagerini yaratdim“ (Yandarbiyev 1993–1996-yillarda Ichkeriya vitse-prezidenti, 1996–1997-yillarda esa prezident vazifasini bajaruvchi lavozimlarida ishlagan). Markazning asoschisi va doimiy rahbari Xattob boʻlgan. Markaz Xulxulau daryosining chap sohilida, sobiq kashshoflar lagerlari hududida joylashgan edi. Markazda bir vaqtning oʻzida 1000 nafargacha jangarilar tayyorgarlikdan oʻtgan. Ularga Afgʻoniston va Saudiya Arabistonidan kelgan 40 nafar instruktor dars bergan. Trening uch oylik kurs boʻyicha olib borilgan. Shimoliy Kavkaz respublikasi yoshlari, shuningdek, ruslar, tatarlar, tojiklar va hatto afgʻonlar ham oʻqitilgan. Oʻquv markazining oʻz masjidi, yotoqxonasi, kasalxonasi, oshxonasi, novvoyxonasi bor boʻlgan. Lagerni moliyalashtirish yaxshi yoʻlga qoʻyilgan. Arab instruktorlari iltimosiga koʻra jangarilarga pul berishgan. Yana bir oʻquv markazi Gruziya hududidagi Pankisi darasida joylashgan boʻlgan. Besh yil ichida 10 mingga yaqin jangari tayyorlangan. Mashhur talabalar orasida rossiyalik vahhobiy Pavel Kosolapov ham bor boʻgan. U Rossiya FSB tomonidan 2004–2007-yillarda Moskvada, Moskva va Novgorod viloyatlarida bir qator terroristik harakatlar uyushtirganlikda gumon qilingan.